Speurder koelbloedig langs motor doodgeskiet | Maroela Media
'n KwaZulu-Natalse polisiebeampte is Maandagaand doodgeskiet toe hy oorval is terwyl hy saam met 'n passasier in sy motor gesit het.
Brig. Jay Naicker, woordvoerder van die polisie, het gesê die adjudant-offisier verbonde aan die Umlazi-speurdiens was ten tyde van die voorval nie aan diens nie.
"Die beampte het saam met 'n passasier in sy motor in die Malukzi-omgewing in Isipingo [19 km suid van Durban] gesit toe hulle aangeval is. Ses onbekende verdagtes het hulle genader, die speurder uit sy voertuig gedwing en hom geskiet. Hy is op die toneel dood," het Naicker gesê.
Die passasier is ook in die aanval gewond. Die aanvallers het die polisiebeampte se dienswapen gesteel voordat hulle in hul motor van die toneel gevlug het.
Lt.genl. Nhlanhla Mkhwanazi, waarnemende provinsiale polisiekommissaris, het die voorval veroordeel. "Ons sal nie rus totdat ons die oortreders van hierdie gruwelike misdaad opgespoor het en aan die pen laat ry nie. 'n Mens kan jou net indink watter soort terreur hierdie skurke in ons gemeenskappe sal aanrig as hulle so blatant is om 'n polisiebeampte so brutaal dood te skiet. Namens die SAPD betuig ek my innige medelye met die familie, vriende en kollegas van die polisiebeampte," het Mkhwanazi gesê.
Die saak is aan die provinsiale eenheid vir georganiseerde misdaad oorhandig vir verdere ondersoek.
Baie sleg om dit te hoor . Die generaal moet weet dat hierdie tipe mense elke dag en nag los is onder die gemeenskap , en terwyl die polisie beroepe doen dat die gemeenskap hulle self moet beskerm en die polisie moet bystaan, word diegene wat verantwoordelike eienaars van wapens is geteiken deur sy regeringshoofde.
Dit is waartoe die land gaan, skelms worry nie eers meer nie want hulle weet die tronke is vol en regstelsel kan om gekoop word.
Dankie ANC vir 20 jaar se patetiese gemors.
Hoekom soebat ons bring die doodstraf terug
Ja bring die doodstraf terug
Cherokee, jy is reg. Ons het mense in die land wat nie verder kan/wil dink nie. Ek wens ook dat ons die kriminele elemente permanent kon verwyder uit die samelewing, maar ek besef darem dat ons, as minderheidsgroep, geteiken gaan word. Of ons onskuldig is of nie, ons sal tereggestel word, en die krimineel met die regte velkleur, gaan nogsteeds niks oorkom nie. Hoe sien hul dit nie in nie?